open-index/open-wikipedia-markdown huggingface dataset:
הרי פראמנס

**הרי פראמנס** (באנגלית: **Framnes Mountains**) הם רכס הרים באדמת מק. רוברטסון, שבאנטארקטיקה.

הרכס כולל את תת-הרכסים הבאים: רכס קייסי, רכס מאסון, רכס דייוויד ורכס בראון.

ברכס מצויים גם פסגת שארק, פסגות טרילינג ונונאטאקי ואן הולסן, פרייס ו-ווטסון.

## היסטוריה
### גילוי ומיפוי הרכס

הרכס התגלה לראשונה ב-4 בינואר 1930, ולאחר מכן, ב-14 בפברואר 1931 מופה לראשונה על ידי משלחת החקר הבריטית, אוסטרלית וניו זילנדית לאנטארקטיקה, אשר חקרה את אנטארקטיקה בין השנים 1929–1931 בפיקודו של דאגלס מוסון.

באותה שנה ההרים נצפו גם על ידי ציידי ליוויתנים נורווגיים.

הרכס מופה על ידי קרטוגרפים נורווגיים, בהתבסס על תצלומי אוויר שצולמו על ידי משלחת לארס כריסטנסן בין השנים 1936–1937.

### מקור השם

שמם של ההרים (וכן הרים נוספים באזור) ניתן להם על ידי לארס כריסטנסן.

הקרטוגרפים הנורווגים שמיפו את ההרים קראו להם "הרי פראמנס" (בנורווגית: "**Framnes Fjella**" - פראמנס פיילה").

הרכס נקרא על שם גבעת פראמנס (בנורווגית: Framnesfjellet) גבעה בסמוך לעיר סנדפיורד שבנורווגיה.

## לקריאה נוספת

• Damien Gildea, **[https://books.google.co.il/books?id=TrHtBgAAQBAJ&pg=PT248&lpg=PT248&dq=%22Framnes+Mountains%22&source=bl&ots=g8eqayaruD&sig=ACfU3U3LdYns5dDBPN2KhcNoyK9J8YH3dQ&hl=en&sa=X&ved=2ahUKEwiJlNi2__TmAhVBZVAKHTlzAIk4ChDoATAHegQICRAB#v=onepage&q=%22Framnes%20Mountains%22&f=false Mountaineering in Antarctica: complete guide: Travel guide]**

• James P. Minard, United States. Antarctic Projects Office, **[https://books.google.co.il/books?id=cI4_AAAAIAAJ&pg=PA19&lpg=PA19&dq=%22Framnes+Mountains%22&source=bl&ots=2btQ3AkLFw&sig=ACfU3U1VfV0cYnI8QtD52f_PrxSCUeT6JA&hl=en&sa=X&ved=2ahUKEwjUupvk__TmAhUFPFAKHUrUCrA4FBDoATADegQIChAB#v=onepage&q=%22Framnes%20Mountains%22&f=false Glaciology and Glacial Geology of Antarctica]**, P 19

• J.L.C. CHAMBERS, J.L. WILSON, D.A. ADAMSON, **[https://www.igsoc.org/journal/32/112/igs_journal_vol32_issue112_pg520-526.pdf A CRYSTALLOGRAPHIC STUDY OF THE PERENNIALLY FROZEN ICE SURFACE OF PATTERNED LAKE, FRAMNES MOUNTAINS, EAST ANTARCTICA]**, Journal of Glaciology, Vol. 32, No. 112, 1986

## קישורים חיצוניים
* הרי פראמנס באתר הסקר הגאולוגי של ארצות הברית
* הרי פראמנס באתר הגאזט האנטארקטי של ממשלת אוסטרליה
* הרי פארמנס באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור הרי פראמנס
* תצלום של הרי פראמנס

## הערות שוליים

פראמנס
R&B עכשווי

**R&B עכשווי** או בפשטות **R&B** הוא סוגה מוזיקלית המשלבת אלמנטים של רית'ם אנד בלוז, פופ, מוזיקת נשמה, פאנק, היפ הופ ומוזיקה אלקטרונית.

הז'אנר כולל סגנון ייצור ייחודי של הפקה מוזיקלית, מקצבים מגובים במכונת תופים וסגנון חלק של סידור קולי. זמרי רית'ם אנד בלוז עכשווי ידועים לעיתים קרובות בזכות השימוש במליזמה , אשר משמשת רבות זמרים כמו מייקל ג'קסון, אר. קלי, קרייג דייוויד, סטיבי וונדר, ויטני יוסטון ומריה קארי. מקורו של הז'אנר הוא בסוף שנות השבעים, כאשר מייקל ג'קסון וקווינסי ג'ונס הוסיפו אלמנטים אלקטרוניים לשירי אלבומו של ג'קסון, *[[Off the Wall]]*, על מנת ליצור צליל חלק יותר וידידותי לרחבת הריקודים.

## ראו גם
* מצעד שירי ה-R&B\היפ הופ

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מוזיקה שחורה
קטגוריה:הקהילה האפרו-אמריקאית
קטגוריה:שנות ה-1980 במוזיקה
קטגוריה:שנות ה-1990 במוזיקה
קטגוריה:שנות ה-2000 במוזיקה
קטגוריה:שנות ה-2010 במוזיקה
עמנואל בואטנג

**עמנואל בואטנג** (באנגלית: **Emmanuel Boateng**; נולד ב-17 ביוני 1997) הוא כדורגלן גנאי המשחק בעמדת הקשר.

## קריירה
בואטנג החל לשחק כדורגל באקדמיה לכדורגל של מערב אפריקה, וב-20 בפברואר 2016 ערך את הופעת הבכורה שלו בקבוצה הבוגרת של המועדון, בניצחון 2–0 על אסאנטה קוטוקו. ב-22 במאי 2016 הבקיע את שער הבכורה שלו בקריירה, בניצחון 1–0 על טצ'ימאן סיטי. בינואר  חתם באדואנה סטארס, בה שיחק חצי שנה.

ב-17 בספטמבר 2018 הגיע בואטנג לישראל וחתם בקבוצת הפועל תל אביב. תחילה לא שותף בואטנג במשחקי הקבוצה, וב-30 בדצמבר 2018 ערך בואטנג ערך את הופעת הבכורה שלו בליגת העל, כשנכנס כמחליף בניצחון 2–0 נגד בני סכנין. ב-14 בינואר 2019 הבקיע את שער הבכורה שלו בקבוצה, כשהשווה ל-1–1 מול מכבי תל אביב בדקה ה-88 של הדרבי התל אביבי, ובסך הכל בעונת 2018/2019 כבש שער אחד ב-18 הופעות בליגת העל.

בעונת 2019/2020 ערך בואטנג 26 הופעות ליגה, והבקיע שער אחד בניצחון 2–1 על הפועל רעננה ברבע גמר גביע המדינה. עונה לאחר מכן העפיל עם הקבוצה לגמר גביע המדינה, בו עלה כמחליף במהלך המחצית השנייה ובהמשך הוחלף בשניות הסיום של ההארכה, בה הפסידה הפועל 2-1 למכבי תל אביב.

ב-10 באוגוסט 2021 עזב בואטנג את הפועל תל אביב, וחתם בקבוצת "אלפסבורג" מליגת העל השוודית.

ב-16 בינואר 2024 חתם בואטנג בקוניאספור הטורקית.

## קישורים חיצוניים

## הערות שוליים

קטגוריה:כדורגלנים גנאים
קטגוריה:קשרי כדורגל גנאים
קטגוריה:כדורגלני הפועל תל אביב
קטגוריה:כדורגלנים זרים בישראל
קטגוריה:כדורגלני אלפסבורג
קטגוריה:כדורגלני קוניאספור
קטגוריה:ספורטאים גנאים בישראל
קטגוריה:ספורטאים גנאים בשוודיה
קטגוריה:גנאים שנולדו ב-1997
A Hard Day's Night (שיר)

"**A Hard Day's Night**" (בעברית: "**לילה של יום מפרך**") הוא שיר של להקת הרוק הבריטית הביטלס, שנכתב על ידי ג'ון לנון בשיתוף עם פול מקרטני (אך הקרדיט ניתן לשניהם), נכלל באלבומם תחת אותו השם, שיצא ב-10 ביולי 1964. כמו כן היווה השיר מנגינת הנושא של הסרט הנושא את שם האלבום. הוא יצא גם כסינגל בבריטניה (עם "Things We Said Today" כבי-סייד), ובארצות הברית (עם "I Should Have Known Better" כבי-סייד שלו).

השיר הגיע לראש המצעדים בבריטניה ובארצות הברית כאשר יצא כסינגל. הסינגלים האמריקאים והבריטיים של "A Hard Day's Night", כמו גם האלבומים האמריקאים והבריטים באותו שם, החזיקו במקום הראשון במצעד שלהם בו זמנית במשך שבועיים באוגוסט 1964, הפעם הראשונה שאמן כלשהו הגיע להישג זה.

## רקע
שם השיר נעוץ באמרה של רינגו סטאר, מתופף הלהקה. בריאיון שהעניק לו שדרן הרדיו דייב הול ב-1964 תיאר זאת כך, "הלכנו לעבוד. עבדנו כל היום ובדיעבד התברר שעבדנו גם כל הלילה. משחשבתי שעוד יום, אמרתי 'זהו יום מפרך', אך משהבטתי החוצה וקלטתי שכבר חשוך, חזרתי בי ואמרתי 'לילה!' משם נבע הרעיון ל'לילה של יום מפרך.'"

אמירתו של רינגו היוותה כמו כן את ההשראה לשם הסרט בעל אותו השם. לדברי לנון בריאיון למגזין פלייבוי מ-1980: "נסעתי הביתה במכונית, וריצ'רד לסטר (במאי הסרט) הציע את הכותרת 'לילה של יום מפרך', על פי דברי רינגו. השתמשתי בזה כחומר ל-In His Own Write (ספר אוטוביוגרפי שכתב אז לנון), אך הייתה זו אמירתו המאולתרת של רינגו. אתה יודע, מאותן מלאפרופיזמות, רינגואיזם. אז לסטר אמר, 'נשתמש בזה ככותרת.'"

## גרסאות כיסוי
לשיר בוצעו מספר גרסאות כיסוי, ביניהן, ביצוע בעברית על ידי אלברט כהן, המתאר במילותיו באופן היתולי את הצלחתה של הלהקה.

## אזכורים תרבותיים
*השיר נבחר כמנגינת התעוררות לאסטרונאוטים על סיפון מעבורות החלל במשימות, STS-30
:STS-61, ו-STS-69
*כמו כן היווה השיר את מנגינת סיום תוכנית הבוקר *The Channel Four Daily* של ערוץ 4 הבריטי ב-1992.
*גרסה פרודית של השיר נוגנה על ידי להקת "החרפושיות" בסדרה "חברים בחווה" בפרק "לילה של יום בחווה" (A Barn Day's Night).

## משתתפים
*ג'ון לנון - שירה, גיטרות ליווי
*פול מקרטני - שירה, קולות ליווי, גיטרה בס
*ג'ורג' האריסון - גיטרה מובילה
*רינגו סטאר - תופים
*ג'ורג' מרטין - מפיק, קלידים

## מצעדים

## קישורים חיצוניים

## הערות שוליים

קטגוריה:שירי הביטלס
קטגוריה:שירים באנגלית
קטגוריה:שירי נושא מסרטי קולנוע
קטגוריה:שירים מסרטי קולנוע
קטגוריה:שירים על לילות
קטגוריה:שירים על עבודה
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת קפיטול רקורדס
יצחק נוניס ואיס

רבי **יצחק יוסף נוניס ואיס** (נפטר  ב' באייר תקכ"ח, 1768) היה רב איטלקי, מרבני ליוורנו ב. נודע בספריו "שיח יצחק" על כמה ממסכתות התלמוד.

## ביוגרפיה

הפרטים הביוגרפיים הידועים אודותיו מעטים.

היה נשוי לאחותו של רבי ישמעאל הכהן ממודנה, מחבר שו"ת "זרע אמת".

התיידד עם הרב מלאכי הכהן, שמזכיר אותו בספרו "יד מלאכי" (כללי התלמוד, רנו) כ"ידיד נפשי החכם השלם".

בנו, רבי יעקב, היה רבה של ליוורנו, ומיודד עם החיד"א. ר' יעקב היה בעל בית דפוס, בו הדפיס פירושי ראשונים על פי כתבי יד שהיו בידו: פירושי בעלי התוספות על התורה ("דעת זקנים" ו"פירוש ריב"א"), "ספר המכריע" מאת הרי"ד ופירוש "עמר נקא" על רש"י. חיבר גם ספרים משלו, בהם גם "חדוות יעקב" שנדפס עם ספרו של אביו "שיח יצחק" על חגיגה.

## ספריו
* ספרו שיח יצחק על יומא (נדפס לראשונה בליוורנו תקכ"ו, בחיי המחבר) וחגיגה (תקמ"ח, אחרי פטירתו). חידושיו נחשבים מספרי היסוד על מסכתות אלו, שהפירושים עליהן מעטים. בספר יש מובאות גם מחידושיהם של רבי מנחם המאירי ורבי אברהם אבן מוסה שטרם נדפסו אז. מדור מיוחד הקדיש המחבר לפירוש והגהת ה"תוספות ישנים" על מסכת יומא, שנדפסו בצורה לקויה ומשובשת. בספרו פירש גם את מסכת שבועות, אך חלק זה לא הגיע לידינו. מאז יצאו מהדורות חדשות ומוגהות של הספר בהוצאות שונות.
* בית יצחק, על שולחן ערוך אורח חיים. חלקו נדפס בסוף "שיח יצחק" על חגיגה כ"קונטרס תפילת כל פה", וחלקו האחר לא נדפס. מחידושיו בהלכה ניכר גם עיסוקו בתורת הנסתר.
* פירוש על המכילתא - לא נדפס.

## לקריאה נוספת
* שמעון ואנונו, אנציקלופדיה לחכמי איטליה, 2017, עמ' 281.

## קישורים חיצוניים

### ספריו

* 
* 

אודותיו
* 

## הערות שוליים

קטגוריה:פרשני התלמוד
קטגוריה:רבנים: אחרונים
קטגוריה:ליבורנו: רבנים
המיקיון

**המיקיון** (שם מדעי: *Hemicyon*; משמעות השם מלטינית: "חצי כלב") הוא סוג נכחד של טורף דמוי כלב, שהשתייך למשפחת ההמיקיוניים, דמויי- הדובים. זאת, אף על פי שמאובניו מזכירים מאובנים של כלבי דוב (שהם משפחה עצמאית). הוא חי בתקופת המיוקן באירואסיה ובאמריקה הצפונית.

המאובנים שלו תוארו ב-1851 בידי החוקר הצרפתי אדואר לארטה  ונכללו בו מינים רבים. הם התגלו בארצות הברית (במדינות: פלורידה, דלאוור וניו מקסיקו), בספרד (באראגון ומדריד), בצרפת, בסלובקיה, בבוסניה, בטורקיה ובסין.

ההמיקיון היה טורף באורך 1.5 מטר ובמשקל 65 עד 150 קילוגרם. הוא היה בעל מבנה גוף שדמה יותר לזאב או לגרגרן מאשר לדוב, אך הוא נחשב לקרובם של הדובים. הוא היה בעל מבנה רגליים חזקות שנועדו לריצות מהירות ובעל עצמות מסרק ארוכות. לעומת הדובים המודרניים הוא לא הלך על כפותיו אלא נע כזאב על קצוות האצבע. לטורף זה היו לסתות גדולות שמבניהם רמז על תזונה היפרקרניבורית מובהקת ולא כרוב הדובים שהם אוכלי כל.

צייד זה התאים לחיים בערבות המיוקן, בהם רעו עדרי גמליים, מעלי גירה שונים, סוסיים, קרנפיים ועוד והוא כנראה צד בחבורות דומות לזאבים. עם זאת הוא נכחד לקראת סוף המיוקן, אולי כתוצאה משינויי אקלים שהכחידו את רוב החיים במישורים.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1851
קטגוריה:טקסונים שתוארו בידי אדואר לארטה
קטגוריה:המיקיוניים
קטגוריה:מגה-פאונה של הנאוגן באמריקה הצפונית
קטגוריה:מגה-פאונה של הנאוגן באירואסיה
קטגוריה:מאובני טקסונים שתוארו ב-1851
צבי אבנרי

**צבי אבנרי** (1901  – 27 במאי 1967) היה חוקר תולדות עם ישראל ומדעי היהדות, מורה ומדריך טיולים.

## ביוגרפיה
אבנרי נולד בשם הנס ליכטנשטיין בקייריץ, ברנדנבורג בגרמניה לשמואל, שהיה שופט בברלין ואלה. ב־1919–1920 למד משפטים ומדעי המדינה באוניברסיטת היידלברג ובאוניברסיטת קניגסברג. בהמשך עבר ללמוד היסטוריה, שפות שמיות ובלשנות אנגלית וגרמנית באוניברסיטת ברלין, עברית ב"בית הספר לשפה העברית" וכן למד בבית המדרש הגבוה למדעי היהדות בברלין. כתב עבודת דוקטורט בנושא מגילת תענית, ובהמשך הוציא לאור את המהדורה המדעית הראשונה של המגילה. השתתף בכתיבת ה"Germania Judaica".

בשנת 1926 נסע לישראל, אולם חזר לגרמניה לאחר פטירת אביו, כדי לסייע לאימו בגידול ששת אחיו.

בשנת 1931 עלה לישראל, והתגורר בחיפה, בה לימד היסטוריה בבתי ספר תיכוניים, בין היתר בבית הספר כל ישראל חברים, ואף חיבר ספר לימוד בהיסטוריה, "שיעורים בדברי ימי ישראל". בשלב מסוים נתמנה על ידי מכון ליאו בק לערוך את הכרך השני של "Germania Judaica". בשנת 1965 התמנה למרצה להיסטוריה של עם ישראל במכון האוניברסיטאי של חיפה.

כתב עשרות ערכים היסטוריים באנציקלופדיה העברית.

בשבת, י"ז באייר תשכ"ז, 27 במאי 1967 נפטר בחיפה, והובא לקבורה למחרת.

## חיים אישיים
היה נשוי לברוריה לבית היימן (1901–1974) ולהם היו בן ובת.

## חיבוריו
* **מגילת תענית**
* **שיעורים בדברי ימי ישראל** - מצמיחת מרכזי היהדות במערב עד גרוש ספרד. דביר, כרך א תרצ"ט, כרך ב תש"ב

## הנצחה
בשנת 1970 יצא לזכרו ספר בשם **מחקרים בתולדות ישראל וארץ ישראל**.

## קישורים חיצוניים

* מגילת תענית מהדורת ליכטנשטיין
* אבנרי צבי, ד"ר, סיפור – חיים בתוך "ספר היקים" באתר ארגון יוצאי מרכז אירופה
* 
* על "סטאטיסטיקה" אחת, הארץ, 24 באפריל 1931
* 

## הערות שוליים

קטגוריה:חוקרי תולדות עם ישראל בימי הביניים
קטגוריה:חוקרי ספרות חז"ל
קטגוריה:ישראלים ילידי גרמניה
קטגוריה:סגל אוניברסיטת חיפה: היסטוריה כללית
קטגוריה:מורי דרך בישראל
קטגוריה:אישים הקבורים בבית הקברות חוף הכרמל
קטגוריה:מהדירי ספרות תורנית
קטגוריה:אנציקלופדיסטים ישראלים
קטגוריה:ישראלים שנולדו ב-1901
קטגוריה:ישראלים שנפטרו ב-1967
לך, אל תרוץ

**לך, אל תרוץ** (באנגלית: **Walk, Don't Run**) הוא סרט קולנוע אמריקאי מסוגת קומדיה רומנטית משנת 1966.

התסריט נכתב על ידי סול סאקס וקרסון קנין והוא רימייק חפשי לסרט The More the Merrier משנת 1943 אלא שהמיקום ושמות המשתתפים ועיסוקם, שונו. מקום מהעלילה הועבר לטוקיו בתקופת אולימפיאדת טוקיו (1964).

בתפקידים הראשיים - קרי גרנט, סמנתה אגר, ג'ים האטון וג'ון סטנדינג.

זה הסרט האחרון בו שיחק קרי גרנט, הפעם לא כמאהב אלא כגבר מבוגר (בן 62) המנסה לשדך בין בני זוג צעירים.
## תקציר העלילה
ויליאם רטלנד (קרי גרנט) הוא איש עסקים בריטי מכובד שמגיע לטוקיו יומיים לפני המתוכנן ומתקשה למצוא בית מלון היות שכל מקומות האירוח תפוסים לרגל אולימפיאדת טוקיו. גם המזכיר בשגרירות בריטניה, יוליוס הברסק (ג'ון סטנדינג) מתקשה לעזור לו. רטלנד מבחין בפתק על הקיר של חיפוש שותף לדירה. הוא מגיע למקום ומתברר שזו בחורה צעירה ונאה בשם כריסטין איסטון (סמנתה אגר). בתחילה היא מסרבת להשכיר חדר לגבר אך לבסוף מתרצה לאחר שהוא משלם לה לשבוע מראש ומסכים לתנאי מגורים לפי הוראותיה.

רטלנד מתיידד עם בחור צעיר ונאה בשם סטיב דייוויס (ג'ים האטון), סטודנט לארכיטקטורה, הנמצא בטוקיו כחבר המשלחת האמריקאית לאולימפיאדה במקצוע הליכה תחרותית. גם סטיב מתקשה למצוא דיור ורטלנד מציע לו שותפות בחדר. כשכריסטין מגלה זאת היא רוצה לזרוק את שניהם אבל לבסוף מתרצה בגלל מחסור בכסף.

כריסטין מאורסת ליוליוס מהשגרירות. היא מעדיפה גבר יציב ושקול כמו יוליוס שיש לו בית באנגליה ומצבו הכלכלי יציב, על פני סטיב היה והמושך אבל ללא בסיס יציב. דווקא רטלנד עושה הכל כדי לשכנע את כריסטין להעדיף את סטיב. כשהארבעה יוצאים לטיול הוא מצליח להרחיק את יוליוס ולתת לכריסטין ולסטיב זמן לשוחח ביחידות.

העלילה מסתבכת לאחר שסטיב נלקח לחקירה במשטרת טוקיו באשמת ריגול לאחר שדווח שהוא מחזיק ברשם קול ורושם תרשימי בתים. רטלנד ויוליוס מוזעקים לשחרר אותו והחוקר (ג'ורג' טאקיי) משתכנע.

במשטרה מגלה יוליוס שסטיב גר בדירתה של כריסטין ומפחד שהדבר יתגלה וזה יפגע בעתידו המקצועי. הוא מבקש מרטלנד שישכנע את ג'ים שיסכים להתחתן איתה ואחר כך להתגרש. רטלנד מצטרף לתחרות ההליכה התחרותית, הולך עם סטיב ומשכנע אותו לחתום על הסכמתו לנישואים. סטיב מנצח בתחרות ונלקח מיד לבית העירייה לנישואים מהירים עם כריסטין.

רטלנד עוזב בדרכו לנמל התעופה, מסתכל למעלה ורואה את שני הצעירים מתחבקים. הוא יודע שמשימתו הושלמה.

## קישורים חיצוניים

* קדימון ללך, אל תרוץ, באתר יוטיוב
* לך, אל תרוץ, באתר TCM

קטגוריה:ערכים שבהם תבנית בריטניקה אינה מתאימה
קטגוריה:סרטי 1966
קטגוריה:סרטים אמריקאיים
קטגוריה:סרטי קולומביה
קטגוריה:סרטים באנגלית
קטגוריה:סרטי קומדיה רומנטית
קטגוריה:טוקיו בקולנוע
קטגוריה:אולימפיאדת טוקיו (1964)
קטגוריה:סרטי קרי גרנט
איתן דרור-פריאר

**איתן דרור-פריאר** (נולד ב-29 במרץ 1967) הוא סופר ומוזיקאי ישראלי. חתן פרס ספיר לספר ביכורים.

## ביוגרפיה
דרור-פריאר נולד בירושלים למרים ולפרופ' זרם פריאר. סבתו הייתה רחה פריאר, מייסדת עליית הנוער וכלת פרס ישראל.

למד מוזיקולוגיה ב בירושלים והלחנה לקולנוע ברימון בית ספר למוסיקה.

הוציא שני דיסקים משיריו. מאז 2010 מופיע עם אנסמבל דרור לשירה עברית, אותו הקים. האנסמבל שם לו למטרה ליצור מופעי מחווה לגדולי היוצרים והיוצרות בישראל, ביניהם רחל, לאה גולדברג, חיים חפר, נעמי שמר, אלכסנדר פן ועוד.

סיפורים פרי עטו התפרסמו בכל העיר, עיניים וכן ביקורות ספרים בהעיר, Time Out תל אביב.

בשנת 2016 זכה דרור-פריאר, בפרס ספיר לספר ביכורים.

בשנת 2017 זכה במלגת בוסתן מטעם הספרייה הלאומית.

## ספריו
***האצבעות על הגבעה** (עם עובד, 2015)
***ומי גר במגדל** (עם עובד, 2019)
***הקסם היפה בעולם** (ספר ילדים) (עם עובד, 2019)
***לא תאהב** (עם עובד, 2022)
***חופה שקטה** (אפרסמון, 2025)

## דיסקוגרפיה
* **איתן דרור**, הוצאה עצמית, 2006
* **הרצל אמר**, הוצאה עצמית, 2010

## לקריאה נוספת
* 
* 
* 
* 
*.

## קישורים חיצוניים

* 
* 
* על זוכי מלגת בוסתן, 2017
* אתר אנסמבל דרור לשירה עברית
* זמר (בוקר וערב לך ועליך) בביצוע אנסמבל דרור לשירה עברית, וידאו קליפ לשיר ביוטיוב
* שבחי מעוז בביצוע אנסמבל דרור לשירה עברית, וידאו קליפ לשיר ביוטיוב
* שלגיה בביצוע אנסמבל דרור לשירה עברית, וידאו קליפ לשיר ביוטיוב

## הערות שוליים

קטגוריה:בוגרי האוניברסיטה העברית בירושלים
קטגוריה:בוגרי רימון בית ספר למוסיקה
קטגוריה:סופרים ישראלים
קטגוריה:סופרים כותבי עברית
קטגוריה:ישראלים שנולדו ב-1967
כל הקיץ ביום

**כל הקיץ ביום** (באנגלית: **All Summer in a Day**) הוא סיפור מדע בדיוני קצר מאת הסופר האמריקאי ריי ברדבורי, שפורסם לראשונה בגיליון מרץ 1954 של המגזין .

כאשר נכתב הסיפור, תנאי מזג האוויר על כוכב הלכת נוגה לא היו ידועים. אסטרונומים ידעו שנוגה מכוסה בעננים, ורבים חשבו שכוכב זה עשוי להיות גשום ורטוב. תיאורים רבים של ונוס בסיפורת של אותה התקופה אימצו הנחה זו, כולל ברדברי, בסיפוריו All Summer in a Day ו-The Long Rain. באופן מקרי, ברדבורי, אשר כותב כאן על נוגה ועל השמש, נפטר ביום מעבר נוגה על פני השמש (אירוע שמימי נדיר מאוד).

## תקציר העלילה
גיבורי הסיפור הם קבוצת תלמידים שכיתתם נמצאת על כוכב נוגה, שעל פי סיפור זה הוא כוכב ובו סופות גשם מתמידות, ושם השמש זורחת אחת לשבע שנים, למשך שעה אחת בלבד.

קבוצת התלמידים כוללת את **מרגוט**, תלמידה שעברה לנוגה מכדור הארץ חמש שנים קודם לכן, והיא היחידה מבין כולם שיודעת וזוכרת מהי שמש, מכיוון שהשמש זרחה באופן קבוע על כדור הארץ. כאשר המורה מבקשת מהתלמידים לכתוב שיר על השמש, מרגוט כותבת:
::"אני חושבת שהשמש היא פרח,
::אשר פורח למשך שעה אחת בלבד".
היא מתארת כיצד השמש נראית כמו פני, ומרגישה כמו אש הבוערת בתנור. הילדים האחרים, בהיותם צעירים מדי כדי לראות אי פעם את השמש בעצמם, לא מאמינים לה. בהובלתו של נער בשם ויליאם, שאר התלמידים מציקים לה ומתעמרים בה, וזמן קצר לפני שהשמש יוצאת, ויליאם ושאר התלמידים נועלים אותה בתוך ארון.

כאשר השמש עומדת לצאת, המורה שלהם מגיעה לקחת את הכיתה החוצה כדי ליהנות משעתיים של שמש, ומרוב התרגשות כולם שוכחים ממרגוט שעדיין נעולה בארון. הם רצים החוצה, משחקים, מדלגים, קופצים ומשתוללים, מתענגים על כל שנייה. לפתע, נערה אחת חשה טיפה של גשם על ידה. נשמע קול רעם, ואחריו ברק, והילדים רצים חזרה פנימה בעוד השמש נעלמת והגשם השוטף חוזר שוב. בשלב זה, אחד מהתלמידים נזכר במרגוט, שעדיין נעולה בארון. התלמידים חשים בושה, משחררים אותה מהארון, ועומדים קפואים, נבוכים ממה שעשו ולא מצליחים להביט זה לזה בעיניים. השמש היקרה באה והלכה, ובגלל מעשהם הבזוי, מרגוט, שאהבה את השמש יותר מכל, פספסה אותה.

## עיבוד טלוויזיוני

עיבוד של הסיפור הקצר לסרט טלוויזיה באורך 25 דקות שודר במקור בשנת 1982 במסגרת "WonderWorks" - סדרת אנתולוגיה של ערוץ PBS האמריקאי. שלא כמו בסיפור המקורי, סופו של הסרט הורחב כך שהוא מציג את הילדים מכפרים על המעשה הנורא שעשו בכך שהם נותנים למרגוט את כל הפרחים שהם קטפו בזמן שהשמש זרחה. את הסרט צילם רוברט אלסוויט, שלימים המשיך להיות שהמשיך להיות צלם קולנוע זוכה פרס אוסקר לצילום הטוב ביותר ("זה ייגמר בדם").
### שחקנים ודמויות

## בתרבות פופולרית
* בסדרת הטלוויזיה "דירת המצוירים" (עונה 3 פרק 2), תות בראונסטיין ננעלת בתוך ארון, ולא זוכה ליהנות מחוויותיהם של שאר הדיירים.

## קישורים חיצוניים

## הערות שוליים

קטגוריה:סיפורי מדע בדיוני קצרים
פליפה רודריגס

**פליפה חורחה רודריגס ואז'ה** (בספרדית: **Felipe Jorge Rodríguez Valla**; נולד ב-26 במאי 1990) הוא כדורגלן אורוגוואי המשחק בעמדת הקשר ההתקפי בקוסקו.

## קריירה
רודריגס התחיל את הקריירה שלו בקבוצת בוסטון ריבר ממונטווידאו, במדיה ערך את הופעת הבכורה שלו ב-8 באוקטובר 2011 בתיקו 1–1 נגד דפורטיבו מלדונדו. ב-27 בדצמבר 2011 הבקיע רודריגס את שער הבכורה שלו בקריירה, בניצחון 2–0 על הורקאן. ב-16 ביולי 2012 הושאל רודריגס לסרו, וב-7 ביולי 2013 הושאל לחצי שנה לאל טנקה סיסלי, אליה חזר לחצי שנה נוספת ביולי 2014.

ב-29 בינואר 2015 הושאל רודריגס לדפנסור ספורטינג, במדיה כבש תשעה שערים והגיע עמה לרבע גמר קופה ליברטדורס. בהמשך הושאל גם לצ'יאפס המקסיקנית, קיטו מאקוודור וגודוי קרוס הארגנטינאית, וביולי 2018 שוחרר מבוסטון קלאב וחתם בקבוצת בוליבר מבוליביה, במדיה כבש שבעה שערים ב-22 הופעות. בינואר 2019 חתם רודריגס באליאנסה לימה מליגת העל הפרואנית, ובמדיה זכה בעונה זו בקלאוסורה כאשר כבש שמונה שערים ב-33 הופעות והיה סגן מלך השערים של הקבוצה.

ב-7 בינואר 2020 הגיע רודריגס לישראל וחתם לעונה וחצי בהפועל תל אביב. ב-12 בינואר ערך את הופעת הבכורה שלו בליגת העל, כשנכנס כמחליף בניצחון 2–1 על בני יהודה, ושלושה ימים לאחר מכן כבש בפנדל את שערו היחיד במדי הפועל תל אביב, בניצחון 3–0 על בני סכנין בגביע המדינה. בליגה ערך שבע הופעות עד תום עונת 2019/2020, ובסופה שוחרר מהמועדון.

ב-20 באוגוסט 2020 חתם רודריגס באלדוסיבי מליגת העל הארגנטינאית.

## קישורים חיצוניים

## הערות שוליים

קטגוריה:כדורגלנים אורוגוואים
קטגוריה:קשרי כדורגל אורוגוואים
קטגוריה:כדורגלני דפנסור ספורטינג
קטגוריה:כדורגלני צ'יאפס
קטגוריה:כדורגלני ליגה דה קיטו
קטגוריה:כדורגלני גודוי קרוס
קטגוריה:כדורגלני קלוב בוליבר
קטגוריה:כדורגלני אליאנסה לימה
קטגוריה:כדורגלני הפועל תל אביב
קטגוריה:כדורגלני אלדוסיבי
קטגוריה:כדורגלנים זרים בישראל
קטגוריה:ספורטאים אורוגוואים במקסיקו
קטגוריה:ספורטאים אורוגוואים באקוודור
קטגוריה:ספורטאים אורוגוואים בארגנטינה
קטגוריה:ספורטאים זרים בבוליביה
קטגוריה:ספורטאים זרים בפרו
קטגוריה:ספורטאים אורוגוואים בישראל
קטגוריה:אורוגוואים שנולדו ב-1990
זומבים 2

**זומבים 2** (באנגלית: **Zombies 2**) הוא סרט מקורי של ערוץ דיסני המהווה המשך לסרט "זומבים", שהופק לטלוויזיה ועלה לשידור ב-14 בפברואר 2020. הסרט עלה בשירות הסטרימינג "דיסני+" בישראל ב-26 ביוני 2025.

## תקציר העלילה
כמו קודמו, סרט ההמשך מתרחש בתיכון סיברוק, שם, לאחר סמסטר מהפכני, זד ואדיסון ממשיכים להוביל את בית הספר ואת הקהילות שלהם לעבר אחדות. אולם הגעתה של קבוצה חדשה של יצורים על-טבעיים מבחוץ – אנשי זאב מסתוריים – מאיימת לטלטל את השלום החדש וגורמת לקרע במערכת יחסיהם של זד ואדיסון.

## צוות השחקנים והדמויות
### זומבים
* **זד נקרודופוליס** (מיילו מנהיים) – תלמיד כיתה י"א בתיכון סיבורק. בן 17. שחקן פוטבול זומבי ובן זוגה של אדיסון. נוהג לשבור את הקיר הרביעי.
* **בונזו** (ג'יימס גודפרי) – תלמיד כיתה י"א בתיכון סיבורק. בן 17. חברם הטוב ביותר של זד ואלייזה ואהובה של ברי. מדבר רק בשפת הזומבים. מפחד מאש.
* **אלייזה זומבי** (קייל ראסל) – תלמידת כיתה י"א בתיכון סיבורק. בת 17. חברתם הטובה ביותר של זד ובונזו. גאונה.
* **זואי נקרודופוליס** (קינגסטון פוסטר) – אחותו הקטנה של זד. בת 10.
### בני אדם
* **אדיסון וולס** (מג דונלי) – תלמידת כיתה י"א בתיכון סיבורק. מעודדת אנושית ובת זוגו של זד. נוהגת לשבור את הקיר הרביעי. ראש המעודדים החדשה.
* **בארי ביוקנן** (טרבור טורדג'מן) – תלמיד כיתה י"א בתיכון סיבורק. בן 17. בן דוד של אדיסון וראש המעודדים לשעבר. מקובל. מעריץ את עצמו. מרגיש שכל בית הספר סובב סביבו.
* **ברי** (קלרה ג'פרי) – תלמידת כיתה י"א בתיכון סיבורק. בת 17. מעודדת, חברתה הטובה ביותר של אדיסון ואהובתו של גונזו. קצת מפוזרת.
* **המנהלת לי** – מנהלת תיכון סיבורק.
* **המאמן** – מאמן נבחרת הפוטבול בתיכון. גר במרתף של הוריו. חסר עמוד שדרה.

### אנשי זאב
* **וילה ליקנסן** (צ'נדלר קיני) – תלמידת כיתה י"א בתיכון סיבורק. בת 17. מנהיגת להקת אנשי הזאב. אחותו של וייאט.
* **וייאט ליקנסן** (פירס ג'וזה) – תלמיד כיתה י"א בתיכון סיבורק. בן 17. אחיה של וילה.
* **וינטר ברקוביץ** (אריאל מרטין) – תלמידת כיתה י"א בתיכון סיבורק. בת 17.

## הפקה
ב-11 בפברואר 2019, הוכרז כי סרט ההמשך לסרט המקור של ערוץ דיסני, "זומבים" נכנס לשלבי הפקה, כשבמקביל צמד השחקנים הראשיים, הבמאי והתסריטאים שבים אל ההפקה, שהחלה באותו האביב. ב-21 במאי 2019, הוכרז כי פירס ג'וזה, צ'נדלר קיני ואריאל מרטין לוהקו לסרט. בנוסף, קייל ראסל, טרור טורדג'מן, קרלה ג'פרי, ג'יימס גודפריי וקינגסטון פוסטר שבו לגלם את דמויתיהם מהסרט הראשון. צילומי הסרט החלו ב-27 במאי 2019,. והסתיימו בטורונטו ב-15 ביולי 2019.

## עלייה לשידור
הסרט עלה לשידור בערוץ דיסני ב-14 בפברואר 2020.

## סרט המשך
במרץ 2021, ערוץ דיסני הכריז על תחילת העבודה על סרט ההמשך – "זומבים 3". במקביל, אושר שמג דונלי ומיילו מנהיים עתידים לשוב לגלם את דמויותיהם.

## קישורים חיצוניים
* 

## הערות שוליים

קטגוריה:סרטי המשך אמריקאיים
קטגוריה:ערוץ דיסני: סרטי מקור
קטגוריה:סרטי פנטזיה אמריקאיים
קטגוריה:סרטים מוזיקליים אמריקאיים
קטגוריה:סרטי קומדיה אמריקאיים
קטגוריה:סרטי טלוויזיה אמריקאיים
קטגוריה:סרטי זומבים
קטגוריה:דיסני+: סרטים
שגרירות ארצות הברית בוורשה

**שגרירות ארצות הברית בוורשה** (בפולנית: **Ambasada Stanów Zjednoczonych w Warszawie**, באנגלית: **Embassy of the United States, Warsaw**) היא הנציגות הדיפלומטית של ארצות הברית של אמריקה בפולין.

בניין השגרירות ממוקם בשדרות אויאזדוב  (בפולנית: "Aleje Ujazdowskie") שהיא דרך ראשית המקבילה לנהר הוויסלה ברובע שרודמיישצ'ה בעיר ורשה.

שגרירת ארצות הברית בפולין מ-6 בספטמבר 2018 היא ג'ורג'ט מוסבכר .

## היסטוריה
השירות הקונסולרי של ארצות הברית בפולין של ימינו, בשטחה של האימפריה הרוסית, היה כבר קיים בין השנים 1871–1917.

הנציגות הדיפלומטית האמריקאית הראשונה בוורשה הוקמה בשנת 1919. לאחר מלחמת העולם הראשונה כוננה ארצות הברית יחסים דיפלומטיים עם הרפובליקה הפולנית השנייה, שהוקמה באפריל 1919, אך היחסים בין שתי המדינות היו מרוחקים, בשל מדיניות האי-התערבות של ארצות הברית.

במהלך מלחמת העולם השנייה היו השתיים חלק מבעלות הברית, אך היה תיאום מועט בלבד בין ממשלת ארצות הברית לממשלת פולין הגולה שישבה בלונדון. במלחמת העולם השנייה עם פלישת גרמניה הנאצית לפולין הועברה השגרירות לפריז (1939–1940), ומפריז ללונדון (1940–1945). הקונסוליה הכללית נותרה בוורשה (עד 15 ביוני 1941).

שגרירות ארצות הברית בוורשה הוקמה מחדש ב-5 ביולי 1945, באותו יום בו נסגרה השגרירות בלונדון. השגריר ארתור בליס ליין  היה אחראי על השגרירות בהמתנה להצגת אישורים.

ארצות הברית מחזיקה בקונסוליה בקרקוב.

## מדורים ומשרדים
* המדור הפוליטי האנגלי
* המדור הכלכלי
* מדור קונסולרי
* מדור לענייני ציבור
* מרכז משאבי מידע אמריקני - AIRC  בכתובת: ul. Piękna 14
* המדור המסחרי 
* אגף החקלאות מחלקת החקלאות של ארצות הברית שירות חקלאי חוץ - FAS
* משרד הביטחון האזורי
* מדור ניהול
* משרד הנספח הצבאי
* המשרד לשיתוף פעולה צבאי
* הלשכה הפדרלית לחקירות ה-FBI
* המנהל לאכיפת הסמים (DEA)
* מנהל אבטחת תחבורה על ידי המחלקה לביטחון המולדת של ארצות הברית - TSA
מחלקות נוספות:
* הקונסוליה הכללית בקרקוב
* בית הספר האמריקאי בוורשה 

## גלריה

קובץ:Blekitny palac.jpg|מושב השגרירות האמריקאית בארמון זמויסקי (Pałac Zamojskich) לאחר שנת 1920
קובץ:Foksal 3 1934.JPG|מטה השגרירות בארמון וולובסקי (Pałac Wołowskiego) (שנת 1922)
קובץ:Dawny Dom Partii Gdansk.JPG|בניין מטה הקונסוליה האמריקאית בגדנסק באליזבטוואל (1922–1939)
קובץ:Warszawa0be.jpg|מעון השגריר בוורשה בבית הדירות בכתובת: Mansjonaria przy ul. Świętojańskiej 2 (שנת 1930)
קובץ:American Consulate in Krakow.jpg|מבנה הקונסוליה האמריקאית הכללית בקרקוב



קובץ:Ambasada USA w Warszawie.jpg|שגרירות ארצות הברית בוורשה
קובץ:Ronald Reagan Warsaw 2011 02.jpg|שגרירות ארצות הברית בוורשה (בקדמת השגרירות אנדרטה לזכרו של הנשיא האמריקאי רונלד רייגן)
קובץ:U.S Ambassador's Residence in Poland.jpg|בית השגריר האמריקאי בוורשה
קובץ: American Embassy in Warsaw 1939.jpg|שגרירות ארצות הברית בוורשה, במהלך הפשיטה האווירית הגרמנית בשנת 1939


## ראו גם
* יחסי ארצות הברית–פולין

## קישורים חיצוניים

*  

## הערות שוליים

קטגוריה:ורשה: מבנים
ורשה
פראיה פרגוסון

**פאריה ניקול פרגוסון** (באנגלית: **Priah Nicole Ferguson**; נולדה ב-1 באוקטובר 2006) היא שחקנית אמריקאית, הידועה בעיקר בזכות תפקידה בתור אריקה סינקלייר בסדרה של נטפליקס, "דברים מוזרים" (2017–2025).

## ראשית חייה
פרגוסון נולדה ב-1 באוקטובר 2006 באטלנטה, ג'ורג'יה, בתם של ג'ון פרגוסון, אמן ומעצב רב תחומי ושל ואדג'ואה פרגוסון, מעצבת גרפית. יש לה אחות אחת, ג'יידה, הצעירה ממנה בשנתיים.

## קריירה
פרגוסון קיבלה את ההחלטה להתחיל לשחק לאחר שצפתה בסרטים "הילדות הקטנות של אבא" ו"קרוקלין". בשנת 2015, היא החלה לשחק בסרטים קצרים ועצמאיים בהפקה מקומית.

בשנת 2016, היא הופיעה לראשונה בטלוויזיה בתפקיד אורח בסדרת הטלוויזיה "אטלנטה" של רשת FX Networks ובסדרת הדרמה התקופתית "Mercy Street" של רשת PBS. בשנת 2017, פרגוסון לוהקה לעונתה השנייה של סדרת האימה והמדע הבדיוני של נטפליקס "דברים מוזרים" בתור אריקה סינקלייר, אחותו הצעירה של לוקאס סינקלייר, בגילומו של קיילב מקלאפלין. היא קודמה לצוות השחקנית הראשי החל מהעונה השלישית. 

בשנת 2018, היא הופיעה לצדה של טיפאני האדיש בסרט הקומדיה "השבועה". 

בשנת 2022 היא הופיעה בקומדיית ליל כל הקדושים של נטפליקס, "קללת ברידג' הולו" לצדו של מרלון ויינס. באותה שנה החלה לדבב את דמותה של ביילי קרטר בסדרה הקומית "גרטל והאוגר" מבית ערוץ דיסני. 

בשנת 2023, פרגוסון דיבבה את ליסה, דמות חצופה אינטליגנטית בסדרת ההנפשה הממוחשבת "אבא שלי צייד ראשים" של נטפליקס.

## פילמוגרפיה

### קולנוע

### טלוויזיה

## קישורים חיצוניים

קטגוריה:שחקניות קולנוע וטלוויזיה אפרו-אמריקאיות
קטגוריה:שחקניות ילדות אמריקאיות
קטגוריה:אמריקאיות שנולדו ב-2006
קטגוריה:אמריקאים שנולדו ב-2006
העורב הלבן

**העורב הלבן** (באנגלית: **The White Crow**) הוא סרט קולנוע בריטי משנת 2018, שכתב דייוויד הר וביים ראלף פיינס. הסרט מתעד את קורות חייו, ובפרט את קריירת הריקוד, של רקדן הבלט הסובייטי רודולף נורייב, אותו מגלם אולג איבנקו.

הסרט נוצר בהשראת הספר *Rudolf Nureyev: The Life* מאת ג'ולי קוואנה. שם הסרט הוא התייחסות לכינויו של נורייב בילדותו - "עורב לבן" (מושג בעל משמעות דומה במקצת ל"כבשה שחורה"), מכיוון שנתפס כמי שהיה יוצא דופן וחריג בסביבתו.

צילומי הסרט הושלמו באוקטובר 2017. הסרט הוקרן לראשונה בפסטיבלי הסרטים של טליורייד, קולורדו ושל מכון הסרטים הבריטי בלונדון ב-2018. כמו כן, הסרט הוקרן גם בפסטיבלי סרטים ביפן, בולגריה וצ'כיה. ב-22 במרץ 2019 הסרט יצא לאקרנים ברחבי הממלכה המאוחדת (בהפצת StudioCanal) וב-26 באפריל שוחרר הסרט בארצות הברית (בהפצת Sony Pictures Classics).

## שחקנים ודמויות

## תגובות וביקורות
אתר האינטרנט Rotten Tomatoes מדווח על דירוג חיובי של 68% לסרט זה, על פי 103 ביקורות, עם דירוג ממוצע של 6.38 מתוך 10. על פי דעת הרוב, נכתב באתר כי לסרט "חסרה החינניות המאפיינת של הנושא שלו, אך כסרט ראשון העוסק בתקופה מכרעת בחייו של אמן מבריק, הסרט עשוי היטב מתחילתו ועד סופו" האתר Metacritic העניק לסרט ציון מנורמל של 54 מתוך 100, על סמך 8 מבקרים, ציון המעיד על "ביקורות מעורבות או ממוצעות".

הניו יורק טיימס כתב כי הסרט הוא "דיוקן של האמן כבחור צעיר, ניסיון להראות את מערך הגורמים המורכב - ביוגרפי, פסיכולוגי, חברתי, פוליטי - שהוביל לרגע בו הרקדן בן ה-23 קיבל החלטה שתשנה את ההיסטוריה של הבלט: נורייב הפך לנורייב על ידי כך שערק מברית המועצות אל המערב בנמל התעופה לה בורז'ה בצרפת ביוני 1961... לאורך [הסרט], פיינס [הבמאי] והר [התסריטאי] מתארים את הרצון ואת הסקרנות יוצאי הדופן שהניעו את נורייב לרקוד ולחפש אמנות ותרבות בכל מקום שהוא רק יכול".

## קישורים חיצוניים

* 

## הערות שוליים

קטגוריה:סרטי 2018
קטגוריה:סרטי דרמה בריטיים
קטגוריה:סרטי להט"ב בריטיים
קטגוריה:סרטי להט"ב
קטגוריה:סרטים באנגלית
קטגוריה:סרטים ביוגרפיים בריטיים
קטגוריה:סרטים ביוגרפיים
קטגוריה:סרטים ברוסית
קטגוריה:סרטים על בלט
קטגוריה:סרטים שעלילתם מתרחשת ברוסיה
1985 (סרט)

**1985** הוא סרט דרמה להט"בי-אמריקאי בשחור-לבן שיצא ב-2018. הסרט בוים על ידי ין טאן. הסרט הוא הרחבה של סרט קצר הנושא באותו שם, שגם אותו ביים ין טאן, שיצא ב-2016.

## תקציר העלילה
העלילה מתרחשת בטקסס של שנת 1985. לרגל חופשת חג המולד, אדריאן לסטר, גבר גאה בארון ואיש פרסום מצליח בניו יורק, חוזר לבית ילדותו שנמצא בטקסס לאחר כ-3 שנים שהתגורר בניו יורק. הוא בא להתאחד עם אחיו הצעיר והוריו הדתיים מאוד. למעשה, ביקור זה הוא הפרידה האחרונה ממשפחתו כי הוא צריך לפתור את מה שלא פתור בינו לבין משפחתו, ביניהם גם לספר למשפחתו כי הוא חולה באיידס.

## דמויות
* קורי מייקל סמית' - אדריאן לסטר, גבר גאה בארון ואיש פרסום מצליח בניו יורק. חולה באיידס
* מייקל צ'יקליס - דייל לסטר, אביו של אדיראן
* וירג'יניה מדסן - איליין לסטר, אימו של אדריאן
* אידאן לאנגפורד - אנדרו לסטר, אחיו הצעיר של אדריאן
* ג'יימי צ'אנג - קארלי, חברת ילדות
* ראיין פירס ויליאמס - מארק
* בריאן מאסי - הכומר ג'ון

## הפצה
הסרט הוקרן לראשונה בפסטיבל הסרטים South by Southwest ב-9 במרץ 2018. לאחר מכן, הסרט הוקרן במספר פסטיבלי סרטים להט"בים, כולל בגאלת הפתיחה של פסטיבל הסרטים Out On Screen. ה-DVD וההוצאה הדיגיטלית של הסרט יצאו בדצמבר 2018.

## פרסים ומועמדויות

## קישורים חיצוניים
* 

## הערות שוליים

קטגוריה:סרטי להט"ב אמריקאיים
קטגוריה:סרטי דרמה אמריקאיים
קטגוריה:סרטי 2018
קטגוריה:איידס בקולנוע
קטגוריה:סרטי להט"ב משנות ה-2010
נשים גדולות

**נשים גדולות** (באנגלית: **Babes**) הוא סיטקום אמריקאי ששודר בימי חמישי בשעה 20:30 במשך עונה אחת בערוץ פוקס, החל מה-13 בספטמבר 1990 ועד ל-19 במאי 1991. הסדרה נוצרה על ידי גייל פארנט וטראסי ג'קסון והופקה על ידי "סנדולאר הפקות" (בבעלות דולי פרטון וסנדי גאלין) עבור פוקס המאה ה-20. במרכז הסדרה נמצאות שלוש אחיות שמנות, שעוברות חוויות שונות מלבד המשקל שלהן, כגון: עבודה, מערכות יחסיות, פופולריות והקמת משפחה. שלוש האחיות חולקות יחד דירה אחת קטנה בניו יורק, בה חדר שינה אחד בלבד, דבר המוסיף לחיכוך הקומי שבין הדמויות.

למרות שהסדרה משפחת סימפסון שודרה לפניה, רק אחוז קטן מהצופים המשיך לצפות גם בסדרה *נשים גדולות*, בין השאר בשל המחלוקות שהיא עוררה. הסדרה לא המשיכה לעונה שנייה, ובוטלה בסוף עונת 1990-1991.

## שחקנים ודמויות

## פרקים

## תגובות וביקורות
בתחילה, הסדרה ספגה ביקורת קשה מצד מספר ארגונים על כך שהיא לועגת לאנשים הסובלים מעודף משקל, וזאת בשל מספר בדיחות שנכללו בפרקים הראשונים של הסדרה. עם זאת, הביקורות דעכו ככל שהסדרה התקדמה, ופרקים מאוחרים יותר הציגו את הדמויות השמנות באופן חיובי יותר (באחד הפרקים האחיות הסכימו שלא לעשות שימוש במילה "שמן" במהלך ריבים ביניהן). לדמויות עצמן יש השקפות שונות על דימוי הגוף שלהן: שרלין דואגת בעיקר על בריאותה ופונה לחדר כושר, שם אישה מושכת לועגת לה. מאוחר יותר, שרלין חוזרת למקום ומתעמתת עימה.

## קישורים חיצוניים

קטגוריה:השמנת יתר בתרבות ובאמנות

קטגוריה:פוקס: תוכניות וסדרות
קטגוריה:קומדיות מצבים אמריקאיות
קטגוריה:תוכניות טלוויזיה שמתרחשות בניו יורק
קטגוריה:נשים בתרבות
קטגוריה:סדרות טלוויזיה אמריקאיות שעלו לשידור בשנת 1990
פלאומרכיים

[ממוזער|איור והשוואה לאדם של [קרניוצרס (*Cranioceras*)]]
**פלאומרכיים** (שם מדעי: Palaeomerycidae) היא משפחה נכחדת של מכפיל פרסה מקבוצת הפקוריים, אשר חיה בין תקופת האאוקן עד תחילת הפליוקן. המאובנים שלהם התגלו בכל היבשות, אך מרביתם התגלו ברחבי אירופה ותחום תפוצתם מספרד עד לסין של ימינו. מינים מאוחרים יותר כמו הקרניוצרס (*Cranioceras*) הגיעו לאמריקה הצפונית, כשהסוג סוראמריקס (*Surameryx*) הגיע עד לאמריקה הדרומית. מינים אלה נחשבים למינים הדומים לאיילים ולאיילי המושק, אך שונים מעט משניהם.

הפלאומרכיים היו בעלי קרניים ענפות דומות לקרני האיילים, אך דמו מעט גם לאנטילופות ובייחוד לאנטילוקפרה, אם כי חלק מהם נשאו קרניים הדומות לקרני ג'ירפה ופנו מעט אחורה מעצם המצח. לחלק מהמינים היו ארבעה בסיסי קרניים שדמו לקרני ג'ירף. ואצל כמה סוגים כמו הקסנוקריקס (*Xenokeryx*), בלט בקצה הגולגולת הגדולה קצה דמוי "עטרה", אשר עזר לזכרים להילחם על נקבות.

מינים אלה דמו במבנה גופם לצבאיים, אך היו כבדים יותר, כשהגדולים שבהם הגיעו למשקל 350 עד 500 קילוגרם. הם היו בעלי רגליים ארוכות ושריריות וככל הנראה חיו ביערות וניזונו מצמחייה רכה או מצמחי מים, בהסתמך על מבנה שיניהם הדומה לג'ירפיים פרימיטיבים.

## מיון
*סוג *Amphitragulus*
*תת-משפחה Dromomerycinae*
**סוג *Asiagenes*
**שבט Aletomerycini
***סוג *Sinclairomeryx*
***סוג *Aletomeryx*
***סוג *Surameryx*
**שבט Dromomerycini
***סוג *Drepanomeryx*
***סוג *Rakomeryx*
***סוג [[דרומומריקס]] (*Dromomeryx*)
***סוג *Subdromomeryx*
**שבט Cranioceratini
***סוג *Barbouromeryx*
***סוג *Bouromeryx*
***סוג *Procranioceras*
***סוג *Cranioceras*
***סוג *Pediomeryx*
***סוג *Yumaceras*
*תת-משפחה Palaeomerycinae
**סוג *Palaeomeryx*
**סוג [[אמפלומריקס]] (*Ampelomeryx*)
**סוג [[טריצרומריקס]] (*Triceromeryx*)
**סוג [[קסנוקריקס]] (*Xenokeryx*)
*תת-משפחה Lagomerycinae
**סוג *Lagomeryx*

ייתכן שגם הסוגים *Ligeromeryx* ו-*Stephanocemas'' משויכים לכאן, אך חוקרים אחרים משייכים אותם למשפחת האיילים כקרובי המונטיאקים.

## קישורים חיצוניים

קטגוריה:בעלי חיים שתוארו ב-1883
קטגוריה:טקסונים שתוארו בידי ריצ'רד ליידקר
*
קטגוריה:מאובני טקסונים שתוארו ב-1883
נבחרת ברית המועצות בהוקי קרח לנוער

**נבחרת ברית המועצות בהוקי קרח לנוער** היא נבחרת הוקי קרח לאומית שייצגה את ברית המועצות בתחרויות הוקי בינלאומיות עד גיל 20. הארגון המנהל היה פדרציית ההוקי של ברית המועצות.

באופן רשמי, במסגרת IIHF, הנבחרת קיימת משנת 1973 על 1991.

## היסטוריה
### אליפויות עולם
הנבחרת הוקמה ביוזמת הפדרציה להוקי של ברית המועצות ואיגוד ההוקי הצ'כוסלובקי. נבחרת הנוער מורכבות משחקני הוקי מתחת לגיל 20. עד 1977 התקיימו 3 טורנירים עם מעמד של אליפויות עולם לא רשמיות לנוער: מאז 1977, לאליפות העולם יש מעמד של טורניר רשמי. נבחרת ברית המועצות עלתה לראשונה לאליפות העולם בשנת 1974 שהתקיימה בלנינגרד. המדליה הראשונה הייתה זהב שבו זכתה באליפות הבכורה שלה. במהלך שש השנים הבאות, הצליחה נבחרת ברית המועצות לזכות ברצף במדליות זהב. בשנת 1981 הנבחרת לא הצליחה להגן על התואר וסיימה רק במקום השלישי ובמדליית ארד. במונדיאל 1982 הנבחרת הסתפקה במקום הרביעי בלבד ופספסה מדליה. נבחרת הנוער הצליחה להשתקם באופן מלא לטורניר בשנה הבאה, לאחר שזכתה בזהב בטורניר הבייתי ב-1983 בלנינגרד. בזהב היא זכתה גם בשנת 1984, 1986, 1989. בשנת 1985, נבחרת הנוער הסובייטית, כמו בשנת 1981, הסתפקה במדליות ארד; ב-1988, 1990 וב-1991 - זכתה במדליית כסף, כאשר אליפות 1987 הייתה הרסנית ביותר עבורה. באותה אליפות נבחרת ברית המועצות נפסלה בשל קטטה במשחק הסיבוב האחרון עם קנדה וסיימה רק במקום 6. נבחרת הנוער של ברית המועצות קיימה את אליפות העולם האחרונה בשנת 1991 ותפסה רק את המקום השני. לאחר קריסת ברית המועצות, הנבחרת נקראה נבחרת חבר המדינות וזכתה במדליית הזהב של מונדיאל 1992.

### טורניר הוקי בינלאומי בחסות העיתון "לנינגרדסקאיה פרבדה"
בטורניר השתתפו הנבחרות השניות של המדינות המובילות באירופה, כך שהטורניר נקרא גם אליפות העולם הלא רשמית של הנבחרת השנייה. הטורניר נערך ערב המונדיאל, שאפשר לצפות בסגל השחקנים שעתיד להרכיב את הנבחרות הלאומיות המובילות. בשנת 1989, לראשונה בלנינגרד, התכנסו שמונה נבחרות. בגמר נפגשה נבחרת ברית המועצות עם נבחרת הנוער של ברית המועצות. המשחק הסתיים בתוצאה של 8:2 (2:0, 5:0, 1:2) לטובת הנבחרת הבוגרת.

## תארים
**אליפות עולם בהוקי קרח לנוער**
* זכייה: (1974, 1975, 1976, 1977, 1978, 1979, 1980, 1983, 1983, 1984, 1986, 1989)
* מקום שני: 3 (1988, 1990, 1991)
* מקום שלישי: 2 (1981, 1985)
**טורנירי הוקי בינלאומיים**
* **גביע Ahern**
* מקום שני: 1 (1965)
**פרס טורניר העיתון "לנינגרדסקאיה פרבדה"**
* מקום שני: 1 (1989)

## מאמני הנבחרת

## ראו גם
* נבחרת רוסיה בהוקי קרח לנוער

## קישורים חיצוניים
* נבחרת ברית המועצות בהוקי לנוער באתר "ארכיוני הוקי" 

## הערות שוליים

ברית המועצות
קטגוריה:הוקי קרח סובייטי
גאוות יחידה

**גאוות יחידה** הוא ביטוי בז'רגון צבאי המתאר מצב תפיסתי בו חברי יחידה חשים את עצמם בעלי ערך מוסף בולט על פני עמיתיהם.

בהשאלה משמש הביטוי להגדרת צוות, ארגון או קבוצת אנשים אשר תופסים את עצמם כמיוחדים ובעלי ערך מוסף משותף בולט על סביבתם.
## ייחודיות חיובית
אחת מהנחות היסוד בתאוריית הזהות החברתית היא שהיחידים שואפים במהותם להשיג ייחודיות חיובית. כלומר, היחידים "חותרים למושג עצמי חיובי". כיוון שהיחידים מוגדרים במידת מה על ידי זהויותיהם החברתיות, טוענת התאוריה ש"אינדיבידואלים חותרים להשיג או לשמר זהות חברתית חיובית". עם זאת, טבעה המדויק של חתירה זו לתפיסה עצמית חיובית עומד לדיון.

גם הרצף הבין־אישי-בין־קבוצתי וגם הנחת הייחודיות החיובית נובעים ממסקנות מחקרים בפרדיגמת הקבוצה המינימלית (MGP). בפרט, נמצא שתחת תנאים מסוימים האדם יאשר הפצת משאבים שתמקסם את ייחודיותה של הקבוצה אליה הוא משתייך מול קבוצת האחר, אפילו במחיר העדפותיו ורצונותיו הפרטיים.

## בניית גאוות יחידה
לצורך בניית גאוות יחידה יש צורך בהגדרה ברורה של ערך מוסף משמעותי שייצור חוויית התעלות על המציאות הקיימת, בניית אמון של חברי היחידה בערך זה והבדלה של חברי הקבוצה מהסביבה באמצעות מיתוג הכולל סמלים ייחודיים.

לגאוות היחידה יש תפקיד חשוב ביצירת מורשת קרב ובהעלאת מורל הלוחמים.
## ראו גם
* סנוביזם
* עגה צה"לית

קטגוריה:סלנג בצה"ל
קטגוריה:סלנג עברי
קטגוריה:עברית ישראלית
ורן פלמינג

**ורן פלמינג** (באנגלית: **Vern Fleming**; נולד ב-4 בפברואר 1962) הוא כדורסלן עבר אמריקאי, אשר שיחק באופן פעיל בין השנים 1984–1997. ב-11 מתוך 12 עונותיו בליגת ה-NBA שיחק באינדיאנה פייסרס, וממוצעיו הכוללים ב-NBA הם 11.3 נקודות, 4.8 אסיסטים ו-3.4 ריבאונדים למשחק.

## קריירת מכללות
פלמינג נולד וגדל ברובע קווינס שבעיר ניו יורק, ובין השנים 1980–1984 למד באוניברסיטת ג'ורג'יה. בשתי עונותיו הראשונות בקבוצת הכדורסל של האוניברסיטה קלע 10.0 נקודות בממוצע למשחק, לצד כוכב הקבוצה דומיניק וילקינס. בעונת 1982/1983, עם עזיבתו של וילקינס ל-NBA, הפך פלמינג לשחקן הבולט בקבוצה, והוביל אותה להעפלתה הראשונה אי פעם לטורניר אליפות המכללות עם ממוצע של 16.9 נקודות למשחק. בטורניר עצמו המשיכו ה"בולדוגס" להפתיע כשגברו על אוניברסיטת וירג'יניה קומונוולת', על אוניברסיטת סנט ג'ון (בה שיחק כריס מאלין) ועל אוניברסיטת קרוליינה הצפונית (בה שיחקו מייקל ג'ורדן, בראד דוהרטי וסם פרקינס), בדרך לשלב הפיינל פור. במשחק חצי הגמר הפסידה ג'ורג'יה בתוצאה 60–60 מול האלופה שבדרך, אוניברסיטת המדינה של קרוליינה הצפונית, אותה הוביל ת'רל ביילי. בעונתו האחרונה בליגת המכללות קלע פלמינג 19.8 נקודות בממוצע למשחק ונבחר לחמישיית העונה של "מחוז SEC", אך קבוצתו לא העפילה לטורניר האליפות.

## נבחרת ארצות הברית
בקיץ 1984 השתתף פלמינג בטורניר הכדורסל של אולימפיאדת לוס אנג'לס כשחקן נבחרת ארצות הברית, וזכה עמה במדליית הזהב. לאורך הטורניר שיתף פעולה עם חברי היכל התהילה לעתיד מייקל ג'ורדן, פטריק יואינג וכריס מאלין, וקלע 7.7 נקודות בממוצע למשחק.

## קריירת משחק מקצועית
בדראפט ה-NBA 1984 נבחר פלמינג בבחירה ה-18, על ידי אינדיאנה פייסרס. כבר בעונת הרוקי שלו שימש כרכז הפותח של הקבוצה, ובעונות הבאות ביסס את מעמדו כאחד השחקנים הבולטים של הפייסרס עם ממוצעים של 13.6 נקודות ו-5.9 אסיסטים למשחק ב-7 עונותיו הראשונות. בעונות  ו- הוביל רג'י מילר את הקבוצה לשתי העפלות רצופות לגמר האזור המזרחי, אך בשתי הפעמים הפסידו הפייסרס בתוצאה 3–4, מול ניו יורק ניקס ואורלנדו מג'יק בהתאמה. בעת עזיבתו את הפייסרס בשנת 1995 ניצב פלמינג במקום הראשון בתולדות המועדון בסך משחקים (816), אסיסטים (4,038) וחטיפות (885) בקבוצה, וכן קלע את מספר הנקודות השני בגובהו (9,535), אחרי רג'י מילר.

באוקטובר 1995, לאחר 11 עונות רצופות באינדיאנה, חתם פלמינג על חוזה בניו ג'רזי נטס. בעונתו היחידה בקבוצה קלע 7.7 נקודות בממוצע למשחק.

בעונת  הצטרף לקבוצת לימוז' הצרפתית, אך כבר לאחר 5 משחקים ביורוליג עזב את הקבוצה ופרש ממשחק.

## קריירת אימון
לקראת עונת  מונה לעוזרו של מאמן הפייסרס, אייזיאה תומאס. ב-3 עונותיו בתפקיד רשמה הקבוצה מאזן כולל של 131 ניצחונות ו-115 הפסדים, ובכולן הודחה בסיבוב הראשון של הפלייאוף.

## קישורים חיצוניים

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:קווינס: אישים
קטגוריה:כדורסלנים אפרו-אמריקאים
קטגוריה:ניו יורק: כדורסלנים
קטגוריה:כדורסלני אוניברסיטת ג'ורג'יה
קטגוריה:בחירות דראפט של אינדיאנה פייסרס
קטגוריה:כדורסלני אינדיאנה פייסרס
קטגוריה:כדורסלני ניו ג'רזי נטס
קטגוריה:כדורסלני לימוז'
קטגוריה:כדורסלני נבחרת ארצות הברית
קטגוריה:כדורסלנים אמריקאים
קטגוריה:כדורסלנים באולימפיאדת לוס אנג'לס (1984)
קטגוריה:אלופים אולימפיים אמריקאים: כדורסל
קטגוריה:אמריקאים שנולדו ב-1962
רקה (איבר)

**רקה** או **צדע** (באנגלית: **Temple**) הוא אזור בשני צִדי הראש מאחורי העין בין החלק העליון של האוזן למצח בו מצטלבות עצמות הגולגולת.

## אנטומיה

## חבלות
אזור הרקה הוא אחד האזורים הרגישים בגוף, עקב קרבתו למוח ולעיניים, ובשל כך שאינו מוגן על ידי עצמות הגולגולת. מכה חזקה ברקה עלולה לגרום לאובדן הכרה ואף למוות.

## ראו גם
* עצם הרקה
* האונה הרקתית

## קישורים חיצוניים

## הערות שוליים

קטגוריה:ראש-צוואר
טל חיים סמנון

**טל חיים סמנון** (**Tal-Haim Samnon**, נולד בשנת 1986) הוא פסנתרן ישראלי.

## ביוגרפיה
### לימודים
סמנון נולד בתל אביב. מגיל שש היה תלמידה של חנה שלגי בקונסרבטוריון גבעתיים. הוא בוגר בית הספר התיכון לאמנויות תלמה ילין ובשירותו הצבאי היה מוזיקאי מצטיין. בהמשך למד לתואר ראשון בבית הספר למוזיקה ע"ש בוכמן-מהטה שליד אוניברסיטת תל אביב, אצל אריה ורדי והשתלם לתעודת אמן אצל פרופסור איבלין ברנקאר בבית הספר ע"ש ג'ייקובס באוניברסיטת אינדיאנה, ארצות הברית.

### קריירה
סמנון מופיע מגיל תשע בקונצרטים בישראל, באירופה, בארצות הברית ובאפריקה. הוא מנגן בקביעות בסדרות הקונצרטים של בית עיריית טמפלהוף-שנברג בברלין.

סמנון מנגן מוזיקה קאמרית ומופיע כסולן עם תזמורות רבות, בהן התזמורת הפילהרמונית הישראלית, בניצוח זובין מהטה. הוא מנגן בקביעות בקונצרטים של איגוד הקומפוזיטורים בישראל, בסדרות של מוזיאון תל אביב, בסדרת הקאמריות של הפילהרמונית, בפסטיבל קול המוסיקה בגליל העליון ועם הקאמרטה הישראלית ירושלים.

משנת 2023 הוא המנהל המוזיקלי של סדרות המוזיקה במוזיאון תל אביב לאמנות, לצידה של מאיה בלזיצמן.

### מוזיקה
* DE-GA - יצירה תוכניתית, סיפור חיים על הוא שהיה להיא דרך צלילים ומוזיקה, בביצוע קריינים, זמרים, פסנתר, חליל, אבוב, קלרינט, בסון, ויולה וצ'לו. ביצוע בכורה - פסטיבל פליציה בלומנטל למוזיקה, 2019

### כתיבה והפקה לטלוויזיה
* "בין פול ורלן לדביסי", מאמר על הפואמה "אור הירח" וסימבוליזם. התפרסם בשנתון של מכון ויצמן.
* כתבה בנושא חינוך מוזיקלי בישראל, הפקה והנחיה של טל סמנון, שודרה בטלוויזיה הישראלית.
* הפקה, עיבוד ונגינה בתוכנית אינטרמצו עם אריק בנושא חלומות וחזיונות ובתוכניות אחרות של הטלוויזיה החינוכית.

### תחרויות ופרסים
סמנון זכה בפרסים בתחרויות שונות:
* תחרות ע"ש תורגמן
* תחרות רגעי שיא
* תחרות על שם פאול בן-חיים, 2004
* תחרות על שם אריאנה כ"ץ, תשס"ז (פרס שני)
* תחרות על שם קלרמונט
* תחרות האמן הצעיר
* תחרות ליונס-ישראל
* תחרות הקונצ'רטו של כיתות האמן הבינלאומיות תל-חי, 2007
* תחרות לנגינה עם מאסטרו זובין מהטה, 2005
* פרס לזכר יצחק ברון, 2009

## קישורים חיצוניים

* , כולל קורות חיים באנגלית של סמנון
* , מוזיאון תל אביב לאמנות, 18 במאי 2019
* צוותא, טל סמנון, רסיטל וביוגרפיה
* "דה-גה", יצירה של טל סמנון בביצוע קרן הדר, שירה, טל סמנון, פסנתר

## הערות שוליים

קטגוריה:בוגרי אוניברסיטת תל אביב: מוזיקה
קטגוריה:בוגרי תלמה ילין
קטגוריה:פסנתרנים ישראלים
קטגוריה:ישראלים שנולדו ב-1986
קרין אהרון

**קרין אהרון** (נולדה ב-9 בנובמבר 1976) היא סופרת ומרצה ישראלית.

## ביוגרפיה
אהרון נולדה וגדלה בצפת. אמה עלתה מרומניה, ואביה מוצאו מאחת המשפחות הוותיקות בעיר בצפת.

היא למדה עריכת דין ועסקה בתחום תקופה מסוימת לפני שעברה לעבוד בשירות המדינה.

בגיל 36 גילתה אהרון שחלתה בטרשת נפוצה, ובהמשך, בעקבות הידרדרות במצבה הרפואי, עזבה את מקום עבודתה ופנתה לקריירה בתחום הכתיבה.

בשנת 2019 הוציאה לאור את ספרה הראשון "**גנים טובים**" שעוסק לראשונה בספרות הישראלית בהתמודדות עם נשאות המוטציה בגן BRCA. הסיפור מבוסס על סיפורה האישי והמשפחתי של קרין אהרון. הספר תורגם לאנגלית ונמכר באמזון בשם "A part of Me".

בשנת 2020 ראה אור ספרה השני "**הדשא של השכנה**". בשנת 2022 ראה אור ספרה השלישי, "**עד הכוכבים**", ובשנת 2023 ראה אור ספר הנוער שכתבה: "**שומרי המחברת 1 תעלומת השבט האבוד**".

אהרון מייסדת מנהלת קהילת ״גנים טובים - קהילת נשאיות brca בישראל״ ובנוסף מרצה לצוותים רפואיים בתחום במרפאות ובתי חולים ברחבי הארץ ועוד.

## ספריה
* **גנים טובים (A Part of Me) (2019)**
* **הדשא של השכנה (2020)**
* Have You Hears About Karen (2020)
* **עד הכוכבים (2022)**
* **שומרי המחברת 1 תעלומת השבט האבוד (2023)**
* שומרי המחברת 2 המאבק על הגבעה הירוקה (2024)
* שומרי המחברת 3 השונית בסכנה (2024)

## קישורים חיצוניים

* 

* 
* 
* ראיון בתוכנית הבוקר "פאולה וליאון", 5 במרץ 2019
* ראיון בתוכנית "משפחה פלוס", מיכל ינאי
* 
* קרין אהרון באתר סימניה

## הערות שוליים

קטגוריה:סופרות ישראליות
קטגוריה:עורכות דין ישראליות
קטגוריה:ישראליות שנולדו ב-1976
איליה שקורין

**איליה סרגייביץ' שקורין** (בבלארוסית: **Ілля Сяргеевiч Шкурын**; נולד ב-17 באוגוסט 1999) הוא כדורגלן בלארוסי המשחק בעמדת החלוץ בסטאל מיילץ מליגת העל הפולנית, בהשאלה מצסק"א מוסקבה.

## קריירת מועדונים
איליה בוגר בית הספר לספורט של ויטבסק. מאז 2016 הוא החל לשחק במועדון ויטבסק. בשנת 2017 הוא ביסס את עצמו כחלוץ מבטיח כאשר כבש 11 שערים באליפות הנוער. ביולי 2016 הוא הוזמן לדינמו קייב, אך עד מהרה שב לוויטבסק, שם זומן לקבוצה הבוגרת אחרי שרשם לזכותו 32 שערים ב-38 הופעות במדי קבוצת הנוער. ב-23 ביולי 2017 ערך את הופעת הבכורה שלו במשחק שמינית גמר הגביע הבלארוסי "סלוצק" (שהסתיים בשוויון מאופס והוכרע בבעיטות עונשין), כשעלה כמחליף בדקה ה-87, ואז שיחק 30 דקות של תוספת זמן על המגרש ויצר מספר רגעים מסוכנים. שבוע לאחר מכן, ב-29 ביולי ערך את הופעת הבכורה שלו בליגה הבלארוסית, כשעלה כמחליף במחצית השנייה של משחק הבית מול קרומקאצ'י (2-2). במשחק זה גרם לשוער האורחת, יבגני קוסטוקיביץ', לספוג כרטיס אדום. ב-5 באוגוסט, במשחקו השני בליגה מול דניפרו מוהילב, המשיך כמחליף בדקה ה-70 וכבש שער ניצחון. מספטמבר 2017 עד סוף העונה לא עלה למגרש בגלל פציעה.

בעונת 2019 שיחק בקבוצת Energetik-BGU ממינסק והוכתר למלך השערים של הליגה עם 19 שערים, כאשר המועדון מסיים במקום ה-12 מתוך 16.

ב-23 בדצמבר 2019 חתם על חוזה עם צסק"א מליגת העל הרוסית.

ב-27 בפברואר 2022 הושאל לחצי עונה לראקוב צ'נסטוחובה מליגת העל הפולנית.

בספטמבר 2022 הושאל למכבי פתח תקווה מהליגה הלאומית. ב-12 בספטמבר כבש את שער הבכורה במדי המועדון במשחק ליגה נגד הפועל ראשון לציון.

ב-5 ביולי 2023 הושאל לסטאל מיילץ מליגת העל הפולנית.

## בנבחרת
ב-1 בספטמבר 2017 ערך את הופעת הבכורה שלו בנבחרת בלארוס עד גיל 21 במסגרת טורניר המוקדמות של אליפות אירופה 2019  מול יוון שהסתיים בהפסד 0–2, כשעלה כמחליף במחצית השנייה. ב-19 בנובמבר 2019 כבש את שערו הראשון בניצחון 0–2 על גיברלטר.

## קישורים חיצוניים

## הערות שוליים

קטגוריה:כדורגלנים בלארוסים
קטגוריה:חלוצי כדורגל בלארוסים
קטגוריה:כדורגלני ויטבסק
קטגוריה:כדורגלני צסק"א מוסקבה
קטגוריה:כדורגלני דינמו קייב
קטגוריה:כדורגלני ראקוב צ'נסטוחובה
קטגוריה:כדורגלני מכבי פתח תקווה
קטגוריה:כדורגלנים זרים בישראל
קטגוריה:בלארוסים שנולדו ב-1999
לאנס גודן

**לאנס קרטר גודן** (באנגלית: **Lance Carter Gooden**; נולד ב-1 בדצמבר 1982) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס החמישי של מדינת טקסס מאז 2019.

## ביוגרפיה
גודן נולד בעיר טרל שבמחוז קאופמן השוכנת מזרחית לדאלאס שבטקסס. ב-2001 סיים את לימודיו התיכוניים בבית הספר התיכון של עיריית טרל. הוא סיים את לימודיו האקדמיים באוניברסיטת טקסס באוסטין עם תואר ראשון בלימודי ממשל. בבחירות המקדימות שנערכו במפלגה הרפובליקנית לבחירת נציג המפלגה שיתמודד על ייצוג המחוז הרביעי בבית המחוקקים של טקסס, גבר על חברת בית הנבחרים של טקסס המכהנת בטי בראון.

עם היבחרו לבית הנבחרים של טקסס ב-2011, עסק גודן בעיקר בענייני תקציב מדינת טקסס. הוא כיהן בוועדת ההקצבות, בוועדה לענייני המחוז ובוועדת כללי הבית של בית הנבחרים. בבחירות הכלליות ב-2010 לא הציבה מולו המפלגה הדמוקרטית אף מועמד משום שהבחירות במחוז הרפובליקני הכבד אותו ייצג היו מעין "משחק מגור". במאי 2012 זכה שוב במועמדות המפלגה הרפובליקנית לבית הנבחרים של טקסס אחרי שגבר על יריבו בבחירות המקדימות סטיוארט שפיצר, ובבחירות הכלליות התמודד בשנית ללא יריב דמוקרטי.

עם זאת, ב-4 במרץ 2014, שפיצר, שהתמודד בבחירות המקדימות במפלגה הרפובליקנית, גבר על גודן ונבחר למועמד המפלגה. ב-2016 זכה גודן בפעם השלישית במועמדות מפלגתו ושב לכהן בבית הנבחרים מ-2017 עד שנשבע אמונים לתפקידו בקונגרס של ארצות הברית. בבחירות 2018 בארצות הברית נבחר לייצג את מחוז הקונגרס החמישי של טקסס בבית הנבחרים של ארצות הברית, לאחר שקיבל 62.7 אחוז מקולות הבוחרים. בקונגרס ה-116 מכהן גודן כחבר הוועדה לשירותים פיננסיים, שם משמש כסגן החבר הבכיר בוועדת המשנה של הוועדה לענייני שיכון, פיתוח קהילתי וביטוח.

ב-1 באוקטובר 2016 נישא גודן לאלכסה קאליגס, בת למשפחה בשריבפורט שבלואיזיאנה. ב-1 בפברואר 2018 חבקו את בנם הראשון.

## קישורים חיצוניים

* 

* 

## הערות שוליים

קטגוריה:אמריקאים ילידי טקסס
קטגוריה:בוגרי אוניברסיטת טקסס באוסטין
קטגוריה:חברי בית המחוקקים של טקסס
קטגוריה:חברי בית הנבחרים של ארצות הברית מטקסס
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:חברי הקונגרס ה-119 של ארצות הברית
קטגוריה:אמריקאים שנולדו ב-1982